પુરાણની અન્ય ઘટનાઓમાં પુત્રપ્રાપ્તિ માટે યજ્ઞ કરવાનાં ઉદાહરણો મુખ્યત્વે પ્રાપ્ત થાય છે. વિષ્ણુપુરાણ અને શ્રીમદ્ ભાગવત પુરાણ અનુસાર ભરતે પુત્રની ઇચ્છાથી મરુત્સોમ નામનો યજ્ઞ કર્યો હતો. શ્રીમદ્ ભાગવત પુરાણમાં જ શૂરસેન દેશના ચિત્રકેતુ નામના ચક્રવર્તી રાજાએ પુત્રપ્રાપ્તિ માટે ત્વષ્ટા દેવનું પૂજન કર્યું હતું. નાભિ રાજાએ સંતાનની ઇચ્છાથી પત્ની મેરુદેવી સાથે ભગવાન યજ્ઞપુરુષનું પૂજન કર્યું હતું. નાભિ રાજાએ સંતાનની ઇચ્છાથી પત્ની મેરુદેવી સાથે ભગવાન યજ્ઞપુરુષનું પૂજન કર્યું હતું. ભવિષ્ય પુરાણમાં શત્રુંજ્ય રાજાની ચિત્રલેખા નામની રાણીએ તિલક વ્રત કરીને પુત્ર પ્રાપ્ત કર્યો હતો. ચંદ્ર દેશના રાજા અશ્વપતિએ પુત્ર માટે સાવિત્રીદેવીની આરાધના કરી હતી. મહિષ્મતી નગરીના કૃતવીર્ય નામના રાજાની પટરાણી શીલધનાને મૈત્રેયીએ ઉત્તમ પુત્ર પ્રાપ્તિ માટેના અનંત વ્રતનો મહિમા સમજાવ્યો હતો. (ક્રમશઃ)